icc test rankings: steve smith closes in on don bradman, cheteshwar pujara climbs to no. 3
టెస్ట్ ర్యాంకింగ్స్: బ్రాడ్‌మ్యాన్‌కు మరింత చేరువగా స్మిత్
యాషెస్ సిరీస్‌లో అద్భుత ఆటతీరుతో అదరగొడుతున్న స్టీవ్ స్మిత్ డాన్ బ్రాడ్‌మ్యాన్ నెలకొల్పిన అత్యధిక రేటింగ్ పాయింట్ల రికార్డుకు మరింత చేరువ అయ్యాడు.
TNN | Updated:
Dec 19, 2017, 04:29PM IST
యాషెస్ సిరీస్&zwnj;లో అజేయ సెంచరీ, డబుల్ సెంచరీతో సత్తా చాటిన ఆసీస్ కెప్టెన్ స్టీవ్ స్మిత్ ఐసీసీ టెస్టు ర్యాంకింగ్స్&zwnj;తో తన స్థానాన్ని మరింత పదిలం చేసుకున్నాడు. మూడో టెస్టులో 239 పరుగులు చేసిన స్మిత్ ఆస్ట్రేలియా విజయంలో కీలక పాత్ర పోషించాడు. దీంతో బ్యాటింగ్ ర్యాంకుల్లో దిగ్గజ బ్యాట్స్&zwnj;మెన్ డాన్ బ్రాడ్&zwnj;మ్యాన్ సాధించిన అత్యధిక పాయింట్లకు స్మిత్ మరింత చేరువయ్యాడు.
మంగళవారం ఐసీసీ ప్రకటించిన టెస్టు ర్యాంకింగ్స్&zwnj;లో స్మిత్ 945 పాయింట్లతో అగ్రస్థానంలో కొనసాగుతున్నాడు. రికీ పాంటింగ్ (942), పీటర్ మే, జాక్ హోబ్స్ (942)ను అధిగమించిన స్మిత్ బ్రాడ్&zwnj;మ్యాన్ సాధించిన ఆల్ టైం హై స్థాయికి కేవలం 16 పాయింట్ల దూరంలో నిలిచాడు. 1948లో బ్రాడ్&zwnj;మ్యాన్ 961 పాయింట్లు సాధించగా.. స్మిత్ రోజు రోజుకూ అత్యుత్తమ ప్రదర్శన కనబరుస్తూ.. బ్రాడ్&zwnj;మ్యాన్ రికార్డుకు చేరువ అవుతున్నాడు. టెస్టుల్లో స్మిత్ సగటు 62.32గా ఉంది. బ్రాడ్&zwnj;మ్యాన్ (99.94) తర్వాత ఇదే అత్యధిక కావడం గమనార్హం.